A4-0204/97

Πρόταση 13ης οδηγίας του Ευρωπαϊκού Κοινοβουλίου και του Συμβουλίου στον τομέα του δικαίου των εταιρειών που αφορά τις δημόσιες προσφορές εξαγοράς (COM(95)0655 - C4-0107/96 - 95/0341 (COD))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 6

>Αρχικό κείμενο>

ότι τα κράτη μέλη ορίζουν την ή τις αρχές που εποπτεύουν όλες τις πλευρές της προσφοράς και εξασφαλίζουν ότι τα μέρη που ενέχονται σε δημόσιες προσφορές εξαγοράς συμμορφώνονται με τους κανόνες που θεσπίζονται βάσει της παρούσας οδηγίας[semigr ] ότι οι διάφορες αρχές πρέπει να συνεργάζονται μεταξύ τους[semigr ]

>Κείμενο μετά την ψηφοφορία στο ΕΚ>

ότι τα κράτη μέλη ορίζουν την ή τις αρχές που εποπτεύουν όλες τις πλευρές της προσφοράς ή ουσιώδες τμήμα της διεξαγωγής της διαδικασίας της και εξασφαλίζουν ότι τα μέρη που ενέχονται σε δημόσιες προσφορές εξαγοράς συμμορφώνονται με τους κανόνες που θεσπίζονται βάσει της παρούσας οδηγίας[semigr ] ότι οι διάφορες αρχές πρέπει να συνεργάζονται μεταξύ τους[semigr ]

(Τροπολογία 2)

Αιτιολογική σκέψη 9

>Αρχικό κείμενο>

ότι οι αποδέκτες μιας δημόσιας προσφοράς της αγοράς πρέπει να ενημερώνονται κατάλληλα για τους όρους της προσφοράς μέσω ενός εγγράφου προσφοράς[semigr ]

>Κείμενο μετά την ψηφοφορία στο ΕΚ>

ότι οι αποδέκτες μιας δημόσιας προσφοράς της αγοράς πρέπει να ενημερώνονται κατάλληλα για τους όρους της προσφοράς μέσω ενός εγγράφου προσφοράς[semigr ] ότι πρέπει επίσης να ενημερώνονται κατάλληλα οι εκπρόσωποι του προσωπικού της υπό εξαγορά εταιρείας ή απευθείας το προσωπικό της[semigr ]

(Τροπολογία 4)

Άρθρο 1

>Αρχικό κείμενο>

Τα μέτρα συντονισμού που ορίζονται από την παρούσα οδηγία αφορούν τις νομοθετικές, κανονιστικές και διοικητικές διατάξεις ή άλλου είδους μηχανισμούς ή ρυθμίσεις των κρατών μελών σχετικά με τις δημόσιες προσφορές εξαγοράς και τις άλλες γενικές προσφορές για την απόκτηση τίτλων εταιρείας διεπόμενης από το δίκαιο κράτους μέλους, εφόσον το σύνολο ή μέρος των τίτλων αυτών έχει εισαχθεί σε ένα ή περισσότερα κράτη μέλη σε χρηματιστήριο που υπόκειται σε ρυθμίσεις, τελεί υπό την εποπτεία αρχών που αναγνωρίζονται από δημόσιες αρχές, λειτουργεί κανονικά και είναι άμεσα ή έμμεσα προσιτό στο κοινό.

>Κείμενο μετά την ψηφοφορία στο ΕΚ>

Τα μέτρα συντονισμού που ορίζονται από την παρούσα οδηγία αφορούν τις νομοθετικές, κανονιστικές και διοικητικές διατάξεις των κρατών μελών καθώς και άλλου είδους μηχανισμούς ή ρυθμίσεις που έχουν θεσπισθεί από οργανισμούς που είναι επίσημα εντεταλμένοι για τις ρυθμίσεις των αγορών σχετικά με τις δημόσιες προσφορές εξαγοράς και τις άλλες γενικές προσφορές για την απόκτηση τίτλων εταιρείας διεπόμενης από το δίκαιο κράτους μέλους, εφόσον το σύνολο ή μέρος των τίτλων αυτών έχει εισαχθεί σε ένα ή περισσότερα κράτη μέλη σε χρηματιστήριο που υπόκειται σε ρυθμίσεις, τελεί υπό την εποπτεία αρχών που αναγνωρίζονται από δημόσιες αρχές, λειτουργεί κανονικά και είναι άμεσα ή έμμεσα προσιτό στο κοινό.

(Τροπολογία 5)

Άρθρο 2, πρώτο εδάφιο, τρίτη παύλα

>Αρχικό κείμενο>

- ως «προσφέρων» νοείται κάθε φυσικό ή νομικό πρόσωπο δημοσίου ή ιδιωτικού δικαίου που προβαίνει σε προσφορά[semigr ]

>Κείμενο μετά την ψηφοφορία στο ΕΚ>

- ως «προσφέρων» νοείται κάθε φυσικό ή νομικό πρόσωπο δημοσίου ή ιδιωτικού δικαίου που προβαίνει σε προσφορά σύμφωνα με τη ρύθμιση του κράτους μέλους που καθορίζεται βάσει των διατάξεων του άρθρου 4 παρ. 2 της παρούσας οδηγίας[semigr ]

(Τροπολογία 6)

Άρθρο 3, παράγραφος 1

>Αρχικό κείμενο>

1. Εάν φυσικό ή νομικό πρόσωπο το οποίο έχει στην κατοχή του τίτλους που, προστιθέμενοι σε ήδη υπάρχουσες συμμετοχές, του παρέχουν δεδομένο ποσοστό δικαιωμάτων ψήφου σε μια από τις εταιρείες που αναφέρονται στο άρθρο 1, με το οποίο αποκτά τον έλεγχο της εταιρείας, τα κράτη μέλη μεριμνούν για τη θέση σε ισχύ κανόνων ή άλλων μηχανισμών ή ρυθμίσεων που είτε υποχρεώνουν το πρόσωπο αυτό να προβεί σε δημόσια προσφορά εξαγοράς σύμφωνα με το άρθρο 10 είτε προβλέπουν άλλα πρόσφορα και τουλάχιστον ισοδύναμα μέσα για την προστασία της μειοψηφίας της εταιρείας αυτής.

>Κείμενο μετά την ψηφοφορία στο ΕΚ>

1. Εάν φυσικό ή νομικό πρόσωπο το οποίο, κατόπιν άμεσης ή βραχυπρόθεσμης εξαγοράς, έχει στην κατοχή του τίτλους που, προστιθέμενοι σε ήδη υπάρχουσες συμμετοχές, του παρέχουν δεδομένο ποσοστό δικαιωμάτων ψήφου σε μια από τις εταιρείες που αναφέρονται στο άρθρο 1, με το οποίο αποκτά τον έλεγχο της εταιρείας, τα κράτη μέλη μεριμνούν για τη θέση σε ισχύ κανόνων ή άλλων μηχανισμών ή ρυθμίσεων που είτε υποχρεώνουν το πρόσωπο αυτό να προβεί σε δημόσια προσφορά εξαγοράς σύμφωνα με το άρθρο 10 είτε προβλέπουν άλλα πρόσφορα και τουλάχιστον ισοδύναμα μέσα για την προστασία της μειοψηφίας της εταιρείας αυτής.

(Τροπολογία 7)

Άρθρο 3, παράγραφος 2

>Αρχικό κείμενο>

2. Για τους σκοπούς της παραγράφου 1, το ποσοστό των δικαιωμάτων ψήφου που παρέχει τον έλεγχο της εταιρείας και ο τρόπος υπολογισμού του προσδιορίζονται από τη νομοθεσία του κράτους μέλους της αρμόδιας εποπτικής αρχής.

>Κείμενο μετά την ψηφοφορία στο ΕΚ>

2. Για τους σκοπούς της παραγράφου 1, το ποσοστό των δικαιωμάτων ψήφου που παρέχει τον έλεγχο της εταιρείας και ο τρόπος υπολογισμού του προσδιορίζονται από τη νομοθεσία του κράτους μέλους της αρμόδιας εποπτικής αρχής, σύμφωνα με το άρθρο 4 παρ. 2. Στην αρχή αυτή εναπόκειται επίσης να καθορίσει εάν και κατά πόσον οι διατάξεις της πρώτης παραγράφου 1 εφαρμόζονται επίσης στις περιπτώσεις της προσωρινής κατοχής των τίτλων ή της εξαγοράς της πλειοψηφίας χωρίς πρόθεση απόκτησης του ελέγχου της εταιρείας.

(Τροπολογία 8)

Άρθρο 4, παράγραφος 1

>Αρχικό κείμενο>

1. Τα κράτη μέλη ορίζουν την ή τις αρχές που εποπτεύουν όλες τις πλευρές της δημόσιας προσφοράς. Οι αρχές που ορίζονται κατ' αυτόν τον τρόπο μπορούν να περιλαμβάνουν ενώσεις ή ιδιωτικούς οργανισμούς. Τα κράτη μέλη ενημερώνουν την Επιτροπή σχετικά με την ανάθεση καθηκόντων σ' αυτές τις ενώσεις και οργανισμούς και διευκρινίζουν όλες τις κατανομές αρμοδιοτήτων μεταξύ τους.

>Κείμενο μετά την ψηφοφορία στο ΕΚ>

1. Τα κράτη μέλη ορίζουν την ή τις αρχές που εποπτεύουν τη συνολική διεξαγωγή της διαδικασίας προσφοράς. Οι αρχές που ορίζονται κατ' αυτόν τον τρόπο μπορούν να περιλαμβάνουν ενώσεις ή ιδιωτικούς οργανισμούς. Τα κράτη μέλη ενημερώνουν την Επιτροπή σχετικά με την ανάθεση καθηκόντων σ' αυτές τις ενώσεις και οργανισμούς και διευκρινίζουν όλες τις κατανομές αρμοδιοτήτων μεταξύ τους.

(Τροπολογία 9)

Άρθρο 4, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

Εάν δεν πληρούται ούτε ο όρος αυτός τότε η αρμόδια αρχή είναι εκείνη του κράτους μέλους στην επίσημη αγορά του οποίου έγινε η κύρια διαπραγμάτευση των τίτλων της εταιρείας κατά την περίοδο εξαγοράς των τίτλων με την οποία μεταβιβάζεται ο έλεγχος της εταιρείας αυτής.

(Τροπολογία 10)

Άρθρο 4, παράγραφος 5

>Αρχικό κείμενο>

5. Η παρούσα οδηγία δεν θίγει τη δυνατότητα που τυχόν έχουν τα δικαστήρια σε κάποιο κράτος μέλος να μην εξετάζουν διαφορές που έχουν σχέση με προσφορές εξαγοράς και να αποφαίνονται για το εάν η διαδικασία που αφορά τις εν λόγω διαφορές επηρεάζει το αποτέλεσμα της προσφοράς, υπό την προϋπόθεση ότι το θιγόμενο μέρος έχει στη διάθεσή του επαρκή μέσα προστασίας, είτε μέσω διαδικασίας προσφυγής την οποία κινεί η εποπτική αρχή είτε μέσω του δικαιώματος άσκησης αγωγής για αποζημίωση ενώπιον των δικαστηρίων.

>Κείμενο μετά την ψηφοφορία στο ΕΚ>

5. Η παρούσα οδηγία δεν θίγει τη δυνατότητα των κρατών μελών να ορίζουν τις αρχές - δικαστικές ή άλλες - οι οποίες είναι επιφορτισμένες να αποφαίνονται επί διαφορών και να κρίνουν τις παρατυπίες που διαπράττονται κατά τη διαδικασία της προσφοράς, υπό την προϋπόθεση ότι το θιγόμενο μέρος έχει στη διάθεσή του κατάλληλα και επαρκή νομικά μέσα για την υπεράσπιση των δικαιωμάτων του, και ενδεχομένως, αποζημιώση.

(Τροπολογία 11 )

Άρθρο 5, παράγραφος 1, στοιχείο γ)

>Αρχικό κείμενο>

(γ) το διοικητικό ή διαχειριστικό όργανο της υπό εξαγορά εταιρείας ενεργεί προς το συμφέρον της εταιρείας στο σύνολό της[semigr ]

>Κείμενο μετά την ψηφοφορία στο ΕΚ>

(γ) το διοικητικό ή διαχειριστικό όργανο της υπό εξαγορά εταιρείας ενεργεί προς το συμφέρον της εταιρείας στο σύνολό της, συμπεριλαμβανομένης της προστασίας της απασχόλησης[semigr ]

(Τροπολογία 12)

ΝΕΟ Άρθρο 5, παράγραφος 1, στοιχείο γα) (νέο)

>Κείμενο μετά την ψηφοφορία στο ΕΚ>

(γα) τα πρόσωπα που κατέχουν μετοχές των εταιρειών αυτών μέσω επενδύσεων που έγιναν από θεσμικούς επενδυτές οι οποίοι είναι υπεύθυνοι για το σύστημα επαγγελματικής συνταξιοδότησής τους, πρέπει να καλούνται να γνωμοδοτήσουν πριν η συλλογική τους θεσμική ισχύς ψήφου χρησιμοποιηθεί σε μία προσφορά εξαγοράς

(Τροπολογία 13)

Άρθρο 5, παράγραφος 1α) (νέο)

>Κείμενο μετά την ψηφοφορία στο ΕΚ>

1α. Η εποπτική αρχή (που αναφέρεται στο άρθρο 4) εξασφαλίζει ότι κάθε έτος, για μία πενταετή περίοδο μετά μία εξαγορά, δημοσιεύεται έκθεση, όπου καταδεικνύεται το μέγεθος του εργατικού δυναμικού τόσο της προσφέρουσας όσο και της υπό εξαγορά εταιρείας, πριν και μετά από μία επιτυχή προσφορά εξαγοράς.

(Τροπολογία 23)

Άρθρο 5, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι εποπτικές αρχές εξασφαλίζουν ότι οι διαχειριστές επενδύσεων που διαχειρίζονται χαρτοφυλάκια χρεογράφων τόσο στην προσφέρουσα όσο και στην υπό εξαγορά εταιρεία, και διαθέτουν επίσης και προσωπικές μετοχές σε εκάστη εταιρεία, αποκλείονται από τις διαδικασίες συναλλαγής.

(Τροπολογία 14)

Άρθρο 6, παράγραφος 1

>Αρχικό κείμενο>

1. Τα κράτη μέλη μεριμνούν για την εφαρμογή κανόνων που απαιτούν τη δημοσίευση της απόφασης προσφοράς και την ενημέρωση της εποπτικής αρχής και του διοικητικού ή διαχειριστικού οργάνου της υπό εξαγορά εταιρίας σχετικά με την απόφαση αυτή πριν από τη δημοσίευσή της

>Κείμενο μετά την ψηφοφορία στο ΕΚ>

1. Τα κράτη μέλη μεριμνούν για την εφαρμογή κανόνων που απαιτούν τη δημοσίευση της απόφασης προσφοράς και την ενημέρωση της εποπτικής αρχής και του διοικητικού ή διαχειριστικού οργάνου της υπό εξαγορά εταιρίας σχετικά με την απόφαση αυτή πριν από δημοσίευσή της. Εντός διαστήματος 24 ωρών από τη δημοσίευση της απόφασης προσφοράς το διαχειριστικό όργανο της υπό εξαγορά εταιρίας ενημερώνει τους εκπροσώπους των εργαζομένων της ή, εάν δεν υπάρχουν εκπρόσωποι, τους ίδιους τους εργαζόμενους

.

(Τροπολογία 15)

Άρθρο 6, παράγραφος 2

>Αρχικό κείμενο>

2. Τα κράτη μέλη μεριμνούν για την εφαρμογή κανόνων που απαιτούν από τον προσφέροντα να καταρτίσει και να δημοσιεύσει έγκαιρα έγγραφο προσφοράς, το οποίο πρέπει να περιέχει τις πληροφορίες που είναι αναγκαίες στους αποδέκτες της προσφοράς για να μορφώσουν την απαιτούμενη για τη λήψη απόφασης γνώμη. Ο προσφέρων οφείλει να διαβιβάσει το έγγραφο προσφοράς στην εποπτική αρχή πριν από τη δημοσίευσή του.

>Κείμενο μετά την ψηφοφορία στο ΕΚ>

2. Τα κράτη μέλη μεριμνούν για την εφαρμογή κανόνων που απαιτούν από τον προσφέροντα να καταρτίσει και να δημοσιεύσει έγκαιρα έγγραφο προσφοράς, το οποίο πρέπει να περιέχει τις πληροφορίες που είναι αναγκαίες στους αποδέκτες της προσφοράς για να μορφώσουν την απαιτούμενη για τη λήψη απόφασης γνώμη. Ο προσφέρων οφείλει να διαβιβάσει το έγγραφο προσφοράς στην εποπτική αρχή πριν από τη δημοσίευσή του. Μετά τη δημοσίευση του εγγράφου προσφοράς το διαχειριστικό όργανο της υπό εξαγορά εταιρίας οφείλει να το διαβιβάσει στους εκπροσώπους των εργαζομένων της ή, εάν δεν υπάρχουν εκπρόσωποι, στους ίδιους τους εργαζόμενους.

(Τροπολογία 16)

Άρθρο 6, παράγραφος 3, όγδοη παύλα

>Αρχικό κείμενο>

- προθέσεις του προσφέροντος σχετικά με τις μελλοντικές δραστηριότητες και υποχρεώσεις της υπό εξαγορά εταιρίας, την απασχόληση του προσωπικού της και τα διοικητικά στελέχη της.

>Κείμενο μετά την ψηφοφορία στο ΕΚ>

- προθέσεις του προσφέροντος σχετικά με τις μελλοντικές δραστηριότητες και υποχρεώσεις της υπό εξαγορά εταιρίας, την απασχόληση του προσωπικού της και τα διοικητικά στελέχη της, συμπεριλαμβανομένων οιωνδήποτε τροποποιήσεων των όρων και συνθηκών απασχόλησης και οιωνδήποτε προβλεπόμενων απολύσεων.

(Τροπολογία 17)

Άρθρο 6, παράγραφος 3, ένατη παύλα

>Αρχικό κείμενο>

- περίοδο αποδοχής της προσφοράς, η οποία δεν μπορεί να είναι κατώτερη των τεσσάρων εβδομάδων ούτε ανώτερη των δέκα από την ημερομηνία δημοσίευσης του εγγράφου προσφοράς,

>Κείμενο μετά την ψηφοφορία στο ΕΚ>

- περίοδο αποδοχής της προσφοράς, η οποία δεν μπορεί να είναι κατώτερη των δύο εβδομάδων ούτε ανώτερη των δέκα από την ημερομηνία δημοσίευσης του εγγράφου προσφοράς,

(Τροπολογία 18)

Άρθρο 6, παράγραφος 4

>Αρχικό κείμενο>

4. Τα κράτη μέλη μεριμνούν για τη θέση σε ισχύ κανόνων που εξασφαλίζουν ότι τα μέρη της προσφοράς παρέχουν ανά πάσα στιγμή στην εποπτική αρχή και μετά από αίτησή της, όλες τις πληροφορίες που έχουν στη διάθεσή τους σχετικά με την προσφορά και τις οποίες η εποπτική αρχή θεωρεί αναγκαίες για την εκτέλεση την καθηκόντων της.

>Κείμενο μετά την ψηφοφορία στο ΕΚ>

4. Τα κράτη μέλη μεριμνούν για τη θέση σε ισχύ κανόνων που εξασφαλίζουν ότι τα μέρη της προσφοράς παρέχουν ανά πάσα στιγμή στην εποπτική αρχή και μετά από αίτησή της, όλες τις πληροφορίες που έχουν στη διάθεσή τους σχετικά με την προσφορά και οι οποίες θα ήταν αναγκαίες για την εκτέλεση την καθηκόντων της.

(Τροπολογία 19)

Άρθρο 7, παράγραφος 2

>Αρχικό κείμενο>

2. Τα κράτη μέλη μεριμνούν για τη θέση σε ισχύ κανόνων για τη δημοσίευση όλων των απαιτούμενων πληροφοριών ή εγγράφων κατά τρόπο που ν α εξασφαλίζει ότι αυτές είναι άμεσα διαθέσιμες στα πρόσωπα στα οποία απευθύνεται η προσφορά

>Κείμενο μετά την ψηφοφορία στο ΕΚ>

2. Τα κράτη μέλη μεριμνούν για τη θέση σε ισχύ κανόνων για τη δημοσίευση όλων των απαιτούμενων πληροφοριών ή εγγράφων κατά τρόπο που ν α εξασφαλίζει ότι αυτές είναι άμεσα διαθέσιμες στα πρόσωπα στα οποία απευθύνεται η προσφορά, και στους εκπροσώπους των εργαζομένων της υπο εξαγορά εταιρίας ή, όπου δεν υπάρχουν εκπρόσωποι, στους εργαζόμενους

(Τροπολογία 20)

Άρθρο 8, πρώτο εδάφιο, στοιχείο α)

>Αρχικό κείμενο>

α. αφού λάβει την πληροφορία για την προσφορά και μέχρι τη δημοσίευση του αποτελέσματός της, το διοικητικό ή διαχειριστικό όργανο της υπό εξαγορά εταιρείας αποφεύγει οιαδήποτε ενέργεια που θα μπορούσε να οδηγήσει σε ματαίωση της προσφοράς, και κυρίως την έκδοση μετοχών η οποία θα ήταν δυνατό να αποτελέσει μόνιμο εμπόδιο για την απόκτηση του ελέγχου στην υπό εξαγορά εταιρεία εκ μέρους του προσφέροντος, εκτός εάν έχει λάβει προηγουμένως άδεια για το σκοπό αυτό από τη γενική συνέλευση των μετόχων

>Κείμενο μετά την ψηφοφορία στο ΕΚ>

α. αφού λάβει την πληροφορία για την προσφορά και μέχρι τη δημοσίευση του αποτελέσματός της, το διοικητικό ή διαχειριστικό όργανο της υπό εξαγορά εταιρείας αποφεύγει οιαδήποτε ενέργεια που θα μπορούσε να οδηγήσει σε ματαίωση της προσφοράς, και κυρίως την έκδοση μετοχών η οποία θα ήταν δυνατό να αποτελέσει μόνιμο εμπόδιο για την απόκτηση του ελέγχου στην υπό εξαγορά εταιρεία εκ μέρους του προσφέροντος, εκτός εάν έχει λάβει προηγουμένως άδεια για το σκοπό αυτό από τη γενική συνέλευση των μετόχων, κατά την περίοδο αποδοχής της προσφοράς.

(Tροπολογία 21)

Άρθρο 8, πρώτο εδάφιο, στοιχείο β)

>Αρχικό κείμενο>

β) το διοικητικό ή διαχειριστικό όργανο της υπό εξαγορά εταιρείας συντάσσει και δημοσιεύει έγγραφο στο οποίο αναπτύσσει την άποψή του σχετικά με την προσφορά, καθώς και τους λόγους στους οποίους στηρίζεται η άποψη αυτή

>Κείμενο μετά την ψηφοφορία στο ΕΚ>

β) το διοικητικό ή διαχειριστικό όργανο της υπό εξαγορά εταιρείας συντάσσει και δημοσιεύει έγγραφο στο οποίο αναπτύσσει την άποψή του σχετικά με την προσφορά. Πριν την περάτωση της εκπόνησης του εν λόγω εγγράφου, το διοικητικό ή διαχειριστικό όργανο θα έχει διαβουλεύσεις με εκπροσώπους των εργαζομένων ή, όπου δεν υπάρχουν εκπρόσωποι, με τους εργαζόμενους.

(Τροπολογία 22)

Άρθρο 10, παράγραφος 1

>Αρχικό κείμενο>

1. Εάν ένα κράτος μέλος προβλέπει την αναγκαστική προσφορά ως μέσο προστασίας της μειοψηφίας, η προσφορά αυτή απευθύνεται σε όλους τους μετόχους για το σύνολο ή για ουσιαστικό μέρος των συμμετοχών τους και η προσφερόμενη τιμή εξασφαλίζει την προστασία των συμφερόντων τους.

>Κείμενο μετά την ψηφοφορία στο ΕΚ>

1. Εάν ένα κράτος μέλος προβλέπει την αναγκαστική προσφορά ως μέσο προστασίας της μειοψηφίας, η προσφορά αυτή απευθύνεται σε όλους τους μετόχους για το σύνολο ή για ουσιαστικό μέρος των συμμετοχών τους και η προσφερόμενη τιμή εξασφαλίζει την προστασία των συμφερόντων τους. Ενδεικτικά, η έννοια της «πλειοψηφίας» δεν θα έπρεπε να νοείται ως κατώτερη του 70% των τίτλων. Ενδεχομένως, εφαρμόζονται οι διατάξεις του άρθρου 4, παράγραφος 4.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση 13ης οδηγίας του Ευρωπαϊκού Κοινοβουλίου και του Συμβουλίου στον τομέα του δικαίου των εταιρειών που αφορά τις δημόσιες προσφορές εξαγοράς (COM(95)0655 - C4-0107/96 - 95/0341(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(95)0655 - 95/0341(COD)) ((EE C 162 της 6.6.1996, σελ. 5)),

- έχοντας υπόψη το άρθρο 189Β, παράγραφος 2 και το άρθρο 54 της Συνθήκης ΕΚ, βάσει των οποίων η Επιτροπή έχει υποβάλει την πρότασή της (C4-0107/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών καθώς και τη γνωμοδότηση της Επιτροπής Κοινωνικών Υποθέσεων και Απασχόλησης (A4-0204/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.